Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 816

8. MEGHATÁROZÁS 8.1. Az alikvot rész kivétele. Az alikvot rész lehetõleg 9 és 18 mg közötti mennyiségû magnéziumot tartalmazzon (= 15—30 mg MgO). 8.2. Titrálás eriokrómfekete-T jelenlétében Pipettázzunk egy alikvot részt (8.1.) az elemzendõ oldatból egy 400 ml-es fõzõpohárba. Semlegesítsük a felesleges savat 5 M nátrium-hidroxid oldattal (4.12.), pH-mérõ alkalmazása mellett. Hígítsuk fel vízzel kb. 100 ml-re. Adjunk hozzá 5 ml puffer oldatot (4.9.). A pH-mérõ által mért pH 10,5 ± 0,1 kell legyen. Adjunk hozzá 2 ml kálium-cianid oldatot (4.7.) és három csepp eriokrómfekete T indikátort (4.6.). Titráljuk EDTA oldattal (4.2.). Közben a keverõvel (5.1.) lassan kevertetjük (lásd 10.2., 10.3. és 10.4.). Legyen „b” a 0,05 mólos EDTA oldat millilitereinek száma. 8.3. Titrálás kalcein vagy kalkonkarbonsav jelenlétében Pipettázzunk a fenti titrálás során alkalmazottal azonos alikvot részt az elemzendõ oldatból egy 400 ml-es fõzõpohárba. Semlegesítsük a felesleges savat 5 M nátrium-hidroxid oldattal (4.13.), pH-mérõ alkalmazása mellett. Hígítsuk fel vízzel kb. 100 ml-re. Adjunk hozzá 10 ml KOH/KCN oldatot (4.8.) és az indikátort (4.4.) vagy (4.5.). A keverõvel (5.1.) való lassú keverés közben titráljuk meg az EDTA oldattal (4.2.) (lásd 10.2., 10.3. és 10.4.). Legyen „a” a 0,05 mólos EDTA oldat millilitereinek száma.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes